CELEX: 32014D0236
Language: lt
Date: 2014-04-24 00:00:00
Title: 2014/236/ES: 2014 m. balandžio 24 d. Komisijos įgyvendinimo sprendimas dėl Sąjungos finansinio įnašo, skirto Estijoje, Latvijoje, Lietuvoje ir Lenkijoje įgyvendinamoms stebėjimo ir kitoms neatidėliotinoms priemonėms, susijusioms su afrikiniu kiaulių maru (pranešta dokumentu Nr. C(2014) 2551)

26.4.2014   
            
            
               LT
            
            
               Europos Sąjungos oficialusis leidinys
            
            
               L 125/86
            
         KOMISIJOS ĮGYVENDINIMO SPRENDIMAS
   2014 m. balandžio 24 d.
   dėl Sąjungos finansinio įnašo, skirto Estijoje, Latvijoje, Lietuvoje ir Lenkijoje įgyvendinamoms stebėjimo ir kitoms neatidėliotinoms priemonėms, susijusioms su afrikiniu kiaulių maru
   
      
         (pranešta dokumentu Nr. C(2014) 2551)
      
   
   (Tekstas autentiškas tik estų, latvių, lietuvių ir lenkų kalbomis)
   
      (2014/236/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 8 straipsnį,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (2), ypač į jo 84 straipsnį,
   kadangi:
   
               (1)
            
            
               afrikinis kiaulių maras (AKM) yra infekcinė virusinė naminių ir laukinių kiaulių liga, kuri paprastai yra mirtina ir kuri smarkiai trikdo Sąjungos vidaus prekybą ir gyvų kiaulių bei iš kiaulinių šeimos gyvūnų gautų produktų eksportą į trečiąsias šalis;
            
         
               (2)
            
            
               po to, kai 2007 m. buvo patvirtinta, kad AKM yra Gruzijoje, liga išplito į Rusijos Federaciją. Visoje Rusijos europinėje dalyje užfiksuota nemažai ligos atvejų kiaulių ir šernų populiacijose. 2013 m. birželio mėn. Baltarusija pranešė apie AKM protrūkį tarp namų ūkiuose laikomų kiaulių Gardino regione, apie keturiasdešimt kilometrų nuo sienos su Lietuva ir netoli sienos su Lenkija;
            
         
               (3)
            
            
               Komisijos įgyvendinimo sprendime 2013/498/ES (3) numatytas Sąjungos finansinis įnašas, skirtas Estijoje, Latvijoje, Lietuvoje ir Lenkijoje, t. y. valstybėse narėse, kurioms kyla tiesioginė grėsmė, kad į jas pateks AKM, įgyvendinamoms stebėjimo ir kitoms neatidėliotinoms priemonėms, susijusioms su AKM;
            
         
               (4)
            
            
               2014 m. sausio mėn. ši liga užfiksuota Ukrainoje šernų populiacijoje ir ji vis dar plinta Baltarusijoje ir Rusijos Federacijoje. Be to, 2014 m. sausio mėn. du AKM atvejai nustatyti šernų populiacijoje Lietuvoje, o po kelių dienų dar du atvejai – šernų populiacijoje Lenkijoje. Abiejose valstybėse narėse liga pasireiškė prie sienos su Baltarusija. Todėl AKM padėtis šalyse, turinčiose bendrą sieną su Europos Sąjunga, kelia nuolatinę grėsmę Sąjungos kiaulių ūkiams, nes virusas gali išplisti valstybėse narėse, kurios turi bendrų sienų su trečiosiomis šalimis, kuriose yra virusas, nes iš užkrėstų teritorijų į Sąjungos teritoriją gali atklysti šernai; be to, užkratą gali platinti transporto priemonės, kuriomis buvo vežami gyvi gyvūnai, arba virusas gali plisti dėl produktų, gautų iš kiaulinių šeimos gyvūnų, įvežimo į Sąjungą be leidimo;
            
         
               (5)
            
            
               Estijai, Latvijai, Lietuvai ir Lenkijai kyla didesnė AKM paplitimo Sąjungoje rizika dėl šios ligos buvimo ir plitimo Baltarusijos, Rusijos Federacijos ir Ukrainos pasienio teritorijose. Šios valstybės narės pranešė Komisijai ir kitoms valstybėms narėms apie priemones, kurių jos ketina imtis siekdamos apsaugoti savo ir kitų valstybių narių teritorijas;
            
         
               (6)
            
            
               2013 m. Estija, Latvija, Lietuva ir Lenkija įgyvendino stebėjimo priemones, kad anksti nustatytų, ar šernai ir naminės kiaulės neserga AKM. Siekiant geresnės AKM prevencijos, būtina imtis tam tikros stebėjimo veiklos šių valstybių narių teritorijoje;
            
         
               (7)
            
            
               transporto priemonių, kuriose gali būti AKM virusas, valymas ir dezinfekcija yra viena iš svarbiausių atsargumo priemonių, galinčių užkirsti kelią AKM plitimui Sąjungoje. Todėl Komisijos įgyvendinimo sprendime 2013/426/ES (4) nustatytos tam tikros priemonės, kuriomis užkertamas kelias AKM virusui patekti į Sąjungą iš Baltarusijos ir Rusijos Federacijos. Jame nustatyta, kad transporto priemonės, kuriomis buvo vežami gyvi gyvūnai ir kurios atvyksta į Sąjungą iš užkrėstų vietovių, yra tinkamai valomos ir dezinfekuojamos;
            
         
               (8)
            
            
               nepaisant Komisijos reglamento (EB) Nr. 206/2009 (5) nuostatų, rizika, kad AKM pateks į Sąjungą per asmenines siuntas, kuriose paštu siunčiami arba keleivių (ypač vykstančių iš Baltarusijos, Rusijos Federacijos ir Ukrainos) bagaže vežami kiaulienos produktai, yra didesnė nei ta, į kurią būtų galima nekreipti dėmesio, ir todėl atvykimo punktuose reikia imtis papildomų veiksmų ir kontrolės;
            
         
               (9)
            
            
               be to, rengiant tikslines informavimo kampanijas suinteresuotiesiems asmenims, įskaitant veterinarus, profesionalius ir neprofesionalius ūkininkus, sunkvežimių vairuotojus, muitinės tarpininkus, keleivius ir plačiąją visuomenę, reikėtų pranešti apie AKM išplitimo riziką ir jo pasekmes ir didinti informuotumą apie ligą bei pasirengimą jai, laikantis nenumatytų atvejų planų, parengtų vadovaujantis Tarybos direktyva 2002/60/EB (6), kad būtų užtikrinti greiti veiksmai tuo atveju, jeigu AKM išplistų;
            
         
               (10)
            
            
               2014 m. AKM atvejų nustatyta šernų, gyvenančių Lietuvos ir Lenkijos teritorijoje, populiacijoje; šioms dviem valstybėms narėms kyla tiesioginė grėsmė dėl AKM buvimo už Baltarusijos sienos. Kad kuo labiau sumažintų ligos išplitimo riziką savo teritorijoje, Lietuva ir Lenkija ketina sumažinti ligai neatsparių gyvūnų populiaciją užkrėstų vietovių mažo biologinio saugumo kiaulių ūkiuose – bus skatinama skersti kiaules ir neleidžiama pildyti kiaulių ūkių mažiausiai vienus metus. 2013 m. gruodžio mėn. Estija, Latvija, Lietuva ir Lenkija pateikė neatidėliotinų priemonių įgyvendinimo 2014 m. vietovėse, kuriose, kaip manoma, yra didesnė AKM išplitimo iš Baltarusijos, Rusijos Federacijos ir Ukrainos rizika, atitinkamus planus ir išlaidų sąmatas. Komisija išnagrinėjo, ar tokie planai atitinka Sąjungos finansinio įnašo reikalavimus, ir nustatė, kad jie atitinka Direktyvos 2002/60/EB nuostatas;
            
         
               (11)
            
            
               veiksmai, kurių ėmėsi Estija, Latvija, Lietuva ir Lenkija – ligos stebėjimas, transporto priemonių valymas ir dezinfekcija, informavimo kampanijų organizavimas – bendrai finansuojami taikant 50 % normą;
            
         
               (12)
            
            
               veiksmai, kurių Lietuva ir Lenkija ėmėsi, kad sumažintų kiaulių populiaciją užkrėstose vietovėse pasienyje su Baltarusija, turėtų būti bendrai finansuojami taikant 30 % normą;
            
         
               (13)
            
            
               kadangi Estijos, Latvijos, Lietuvos ir Lenkijos pateiktos 2014 m. vykdyti suplanuotos neatidėliotinos kovos su AKM išplitimu iš Baltarusijos, Rusijos Federacijos ir Ukrainos priemonės yra pakankamai išsamus pagrindas, kaip nustatyta Komisijos deleguotojo reglamento (ES) Nr. 1268/2012 (7) 94 straipsnyje, šis sprendimas yra dotacijų darbo programoje nustatytų išlaidų finansavimo sprendimas;
            
         
               (14)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Dėl neatidėliotinų priemonių, kurių Estija, Latvija, Lietuva ir Lenkija ėmėsi 2014 m. siekdamos apsisaugoti nuo AKM, šios valstybės narės turi teisę gauti konkretų Sąjungos įnašą išlaidoms, patirtoms įgyvendinant 2 ir 3 dalyse aprašytas priemones, numatytas vykdyti 2014 m. sausio 1 d.–2014 m. gruodžio 31 d. laikotarpiu, kompensuoti.
   2.   Sąjungos finansinio įnašo procentinis dydis sudaro 50 % patirtų sąnaudų; mokama už tokios veiklos įgyvendinimą:
   
               a)
            
            
               naminių kiaulių mėginių ėmimas;
            
         
               b)
            
            
               šernų mėginių ėmimas;
            
         
               c)
            
            
               ELISA tyrimai;
            
         
               d)
            
            
               PGR ir sekos nustatymo tyrimai;
            
         
               e)
            
            
               valymo bei dezinfekcijos įrangos ir dezinfekantų įsigijimas;
            
         
               f)
            
            
               įrangos, visų pirma skirtos gyvūnų skerdenoms šalinti, įsigijimas;
            
         
               g)
            
            
               įrangos virusologiniams laboratoriniams tyrimams atlikti įsigijimas;
            
         
               h)
            
            
               informuotumo didinimo kampanijos.
            
         3.   Sąjungos finansinio įnašo procentinis dydis sudaro 30 % patirtų sąnaudų ir mokama Lietuvai bei Lenkijai, kad būtų kompensuoti kiaulių augintojų nuostoliai, patirti dėl anksti vykdomo kiaulių skerdimo užkrėstose vietovėse.
   2 straipsnis
   1.   1 straipsnio 1 dalyje nurodytų valstybių narių sąnaudoms, susijusioms su 1 straipsnio 2 dalies a, b, c ir d punktuose nurodyta veikla, padengti skiriama didžiausia suma vidutiniškai neviršija:
   
               a)
            
            
               0,5 EUR už kiekvieną naminę kiaulę, iš kurios paimti mėginiai;
            
         
               b)
            
            
               5 EUR už kiekvieną šerną, iš kurio paimti mėginiai;
            
         
               c)
            
            
               2 EUR už ELISA tyrimą;
            
         
               d)
            
            
               10 EUR už PGR ir sekos nustatymo tyrimą.
            
         2.   1 straipsnio 2 dalies e punkte nurodytos veiklos sąnaudoms padengti skiriama didžiausia suma vidutiniškai neviršija:
   
               a)
            
            
               6 000 EUR Estijai;
            
         
               b)
            
            
               58 000 EUR Latvijai;
            
         
               c)
            
            
               950 000 EUR Lietuvai;
            
         
               d)
            
            
               102 100 EUR Lenkijai.
            
         3.   1 straipsnio 2 dalies f punkte nurodytos veiklos sąnaudoms padengti skiriama didžiausia suma neviršija:
   
               a)
            
            
               100 000 EUR Lietuvai;
            
         
               b)
            
            
               150 000 EUR Lenkijai.
            
         4.   1 straipsnio 2 dalies g punkte nurodytos veiklos sąnaudoms padengti skiriama didžiausia suma neviršija:
   
                
            
            
               75 000 EUR Lietuvai.
            
         5.   1 straipsnio 2 dalies h punkte nurodytos veiklos sąnaudoms padengti skiriama didžiausia suma vidutiniškai neviršija:
   
               a)
            
            
               1 500 EUR Estijai,
            
         
               b)
            
            
               15 000 EUR Latvijai;
            
         
               c)
            
            
               75 000 EUR Lietuvai;
            
         
               d)
            
            
               11 250 EUR Lenkijai.
            
         6.   Sąjungos finansinis įnašas 1 straipsnio 3 dalyje nurodytoms valstybėms narėms neviršija:
   
               a)
            
            
               225 000 EUR Lietuvai;
            
         
               b)
            
            
               337 500 EUR Lenkijai.
            
         7.   Sąjungos finansinis įnašas 1 straipsnio 1 dalyje nurodytoms valstybėms narėms neviršija:
   
               a)
            
            
               27 000 EUR Estijai,
            
         
               b)
            
            
               190 000 EUR Latvijai;
            
         
               c)
            
            
               1 948 000 EUR Lietuvai;
            
         
               d)
            
            
               1 341 000 EUR Lenkijai.
            
         8.   Sąjungos lėšomis finansuoti tinkamos yra tik tos 1 dalies c ir d punktuose nurodytų priemonių taikymo sąnaudos, kurias valstybės narės patiria:
   
               a)
            
            
               tyrimų rinkiniams, reagentams ir visiems nustatytiems vartojimo reikmenims, naudojamiems atliekant laboratorinius tyrimus, įsigyti;
            
         
               b)
            
            
               dėl sąnaudų visų kategorijų darbuotojams, paskirtiems vien tik arba ne vien tik tyrimams atlikti laboratorijose; šios sąnaudos negali būti didesnės už faktinius darbuotojų atlyginimus kartu su socialinio draudimo įmokomis ir kitomis su atlyginimu susijusiomis teisės aktų nustatytomis sąnaudomis;
            
         
               c)
            
            
               dėl pridėtinių išlaidų, sudarančių 7 % a ir b punktuose nurodytų sąnaudų sumos.
            
         3 straipsnis
   1.   Sąjungos finansinis įnašas 1 straipsnyje nurodytoms priemonėms skiriamas, jei atitinkamos valstybės narės:
   
               a)
            
            
               vykdo savo planuose numatytą veiklą ir įgyvendina numatytas priemones;
            
         
               b)
            
            
               įgyvendina priemones pagal atitinkamas Sąjungos teisės nuostatas, įskaitant taisykles dėl konkurencijos ir viešųjų sutarčių sudarymo;
            
         
               c)
            
            
               vėliausiai iki 2015 m. balandžio 30 d. pateikia Komisijai galutinę techninę ataskaitą dėl priemonių pagal I priedą ir galutinę finansinę ataskaitą pagal II priedą.
            
         2.   Jeigu valstybė narė nesilaiko 1 dalyje nurodytų reikalavimų, Komisija, atsižvelgdama į pažeidimo pobūdį bei sunkumą ir į Sąjungai padarytus finansinius nuostolius, gali proporcingai sumažinti Sąjungos finansinį įnašą.
   4 straipsnis
   Šis sprendimas skirtas Estijos Respublikai, Latvijos Respublikai, Lietuvos Respublikai ir Lenkijos Respublikai.
   
      Priimta Briuselyje 2014 m. balandžio 24 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 298, 2012 10 26, p. 1.
   
      (3)  2013 m. spalio 10 d. Komisijos įgyvendinimo sprendimas 2013/498/ES dėl Sąjungos finansinio įnašo, skirto Estijoje, Latvijoje, Lietuvoje ir Lenkijoje įgyvendinamoms stebėjimo ir kitoms neatidėliotinoms priemonėms, susijusioms su kaimyninėse trečiosiose šalyse nustatytu afrikiniu kiaulių maru (OL L 272, 2013 10 12, p. 47).
   
      (4)  2013 m. rugpjūčio 5 d. Komisijos įgyvendinimo sprendimas 2013/426/ES dėl priemonių, skirtų neleisti afrikinio kiaulių maro virusui patekti į Sąjungą iš tam tikrų trečiųjų šalių ar jų teritorijų dalių, kuriose ta liga nustatyta, kuriuo panaikinamas Sprendimas 2011/78/ES (OL L 211, 2013 8 7, p. 5).
   
      (5)  2009 m. kovo 5 d. Komisijos reglamentas (EB) Nr. 206/2009 dėl gyvūninių produktų asmeninių siuntų įvežimo į Bendriją, iš dalies keičiantis Reglamentą (EB) Nr. 136/2004 (OL L 77, 2009 3 24, p. 1).
   
      (6)  2002 m. birželio 27 d. Tarybos direktyva 2002/60/EB, nustatanti konkrečias nuostatas dėl afrikinio kiaulių maro kontrolės ir iš dalies pakeičianti Direktyvos 92/119/EEB nuostatas dėl Tešeno ligos ir afrikinio kiaulių maro (OL L 192, 2002 7 20, p. 27).
   
      (7)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).
   
      I PRIEDAS
      
         Stebėjimo priemonių, susijusių su šernų ir naminių kiaulių afrikiniu kiaulių maru galutinė techninė ataskaita
      
      Valstybė narė:
      Data:
      
               
                  1.
               
               
                  Techninis padėties vertinimas:
                  
                              1.1.
                           
                           
                              Epidemiologiniai žemėlapiai:
                           
                        
                              1.2.
                           
                           
                              Informacija apie stebėjimą:
                           
                        
                              Valstybė narė arba trečioji šalis
                           
                           
                              Naminių kiaulių, iš kurių paimti mėginiai, skaičius
                           
                           
                              Šernų, iš kurių paimti mėginiai, skaičius
                           
                           
                              Tyrimo rūšis (1)
                              
                           
                           
                              Tyrimų skaičius
                           
                           
                              Naminių kiaulių, kurių tyrimo rezultatai teigiami, skaičius
                           
                           
                              Šernų, kurių tyrimo rezultatai teigiami, skaičius
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Iš viso 2014 m.
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  2.
               
               
                  Tikslų įgyvendinimas ir techniniai sunkumai:
               
            
               
                  3.
               
               
                  Papildoma epidemiologinė informacija: epidemiologiniai tyrimai, rasta nugaišusių gyvūnų, gyvūnų, kurių rezultatai teigiami, amžiaus pasiskirstymas, nustatyti patologiniai pakitimai ir t. t.
               
            
         (1)  Nurodyti: ELISA, PGR, Ag-ELISA, viruso izoliavimas, kita (nurodyti).
   
   
      II PRIEDAS
      
         Su afrikiniu kiaulių maru susijusių neatidėliotinų priemonių galutinė finansinė ataskaita
      
      Valstybė narė:
      Data:
      
               
                  1.
               
               
                  Stebėjimo priemonės, susijusios su šernų ir naminių kiaulių afrikiniu kiaulių maru
                  
                              Mėginių ėmimas
                           
                        
                              Kategorija
                           
                           
                              Mėginio ėmimo sąnaudos
                           
                        
                              Ištirtų gyvūnų skaičius
                           
                           
                              Vieno gyvūno tyrimo sąnaudos
                           
                           
                              Iš viso sąnaudų
                           
                        
                              Naminės kiaulės
                           
                           
                               
                           
                           
                               
                           
                           
                               
                           
                        
                              Šernai
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                        
                              Laboratoriniai tyrimai
                           
                        
                               
                           
                           
                              Atliktų tyrimų skaičius
                           
                           
                              Tyrimų sąnaudos (1)
                              
                           
                        
                              Laboratoriniai tyrimai
                              (1)
                           
                           
                              Darbuotojai
                              (2)
                           
                           
                              Pridėtinės išlaidos
                              (3)=(1)+(2)×0,07
                           
                           
                              Iš viso sąnaudų
                              (4)= (1)+(2)+(3)
                           
                        
                              Serologiniai tyrimai (ELISA)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              PGR tyrimai
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Sekos nustatymo tyrimai
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  2.
               
               
                  Valymas ir dezinfekcija:
                  
                              2 a)
                           
                           
                              ĮRANGA
                              
                                          Aprašymas
                                       
                                       
                                          Sąnaudos arba vertė (be PVM)
                                       
                                       
                                          Pirkimo data
                                       
                                    
                                           
                                       
                                       
                                           
                                       
                                       
                                           
                                       
                                    
                                          Iš viso
                                       
                                       
                                           
                                       
                                       
                                           
                                       
                                    
                        
                              2 b)
                           
                           
                              DEZINFEKANTAS
                              
                                          Aprašymas
                                       
                                       
                                          Sąnaudos arba vertė (be PVM)
                                       
                                       
                                          Pirkimo data
                                       
                                    
                                           
                                       
                                       
                                           
                                       
                                       
                                           
                                       
                                    
                                          Iš viso
                                       
                                       
                                           
                                       
                                       
                                           
                                       
                                    
                        
            
               
                  3.
               
               
                  1 STRAIPSNIO 2 DALIES f IR g PUNKTUOSE NURODYTA ĮRANGA
                  
                              Aprašymas
                           
                           
                              Sąnaudos arba vertė (be PVM)
                           
                           
                              Pirkimo data
                           
                        
                               
                           
                           
                               
                           
                           
                               
                           
                        
                              Iš viso
                           
                           
                               
                           
                           
                               
                           
                        
            
               
                  4.
               
               
                  KOMPENSACIJA UŽ KIAULES
                  
                              Svoris sunaikinimo dieną
                           
                           
                              Kiekvienos kategorijos gyvūnų skaičius
                           
                           
                              Už kiekvieną kategoriją mokama suma
                           
                           
                              Kitos sąnaudos, tiesiogiai atlyginamos ūkininkui
                              (be PVM)
                           
                           
                              Visa kompensacijos suma
                              (be PVM)
                           
                           
                              Mokėjimo data
                           
                        
                              paršavedės
                           
                           
                              kuiliai
                           
                           
                              paršeliai
                           
                           
                              kiaulės
                           
                           
                              paršavedės
                           
                           
                              kuiliai
                           
                           
                              paršeliai
                           
                           
                              kiaulės
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  5.
               
               
                  INFORMUOTUMO DIDINIMO KAMPANIJOS:
                  
                              Veiklos aprašas
                           
                           
                              Sąnaudos arba vertė (be PVM)
                           
                           
                              Renginio data
                           
                        
                               
                           
                           
                               
                           
                           
                               
                           
                        
                              Iš viso
                           
                           
                               
                           
                           
                               
                           
                        
            
               
                  6.
               
               
                  Patvirtinu, kad:
                  
                              —
                           
                           
                              šios išlaidos yra faktiškai patirtos, tiksliai užfiksuotos buhalterijoje ir yra tinkamos finansuoti pagal šio sprendimo nuostatas,
                           
                        
                              —
                           
                           
                              visi su šiomis išlaidomis susiję patvirtinamieji dokumentai yra saugomi patikros tikslais,
                           
                        
                              —
                           
                           
                              nepateikta kitų paraiškų Sąjungos įnašui gauti už šias priemones ir visos pajamos, gautos atliekant veiksmus pagal jas, yra deklaruotos Komisijai,
                           
                        
                              —
                           
                           
                              priemonės įgyvendintos laikantis atitinkamų Sąjungos teisės aktų,
                           
                        
                              —
                           
                           
                              taikomos kontrolės procedūros, visų pirma skirtos deklaruojamų sumų tikslumui patikrinti, siekiant išvengti pažeidimų, juos nustatyti ir ištaisyti.
                           
                        
            Data:
      Už veiklą atsakingo direktoriaus pavardė ir parašas:
      
         (1)  Visos sąnaudos yra be PVM.